PMIndiaData/PMIndiaSum huggingface dataset:
મંત્રીમંડળે ઉચ્ચ શૈક્ષણિક સંસ્થાઓમાં મૂડી અસ્કયામતોનું સર્જન કરવા હાયર એજ્યુકેશન ફન્ડિંગ એજન્સી રચવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે હાયર એજ્યુકેશન ફાઇનાન્સિંગ એજન્સી (એચઇએફએ) રચવાની મંજૂરી આપી છે, જે ટોચની શૈક્ષણિક સંસ્થાઓમાં ઉચ્ચ ગુણવત્તાયુક્ત માળખાગત સુવિધા ઊભી કરવાની કામગીરીને વેગ આપશે. એચઇએફએ રૂ. 2000 કરોડની અધિકૃત મૂડી સાથે ઓળખ કરાયેલ પ્રમોટર અને માનવ સંસાધન વિકાસ મંત્રાલય (એમએચઆરડી) દ્વારા સંયુક્તપણે પ્રમોટ કરવામાં આવશે. સરકારી ઇક્વિટી રૂ. 1,000 કરોડ હશે. એચઇએફએની રચના સરકારી બેંક/સરકારી માલિકીની એનબીએફસી (પ્રમોટર)ની અંદર એસપીવી (સ્પેશ્યલ પર્પઝ વ્હિકલ) તરીકે થશે. તે આઇઆઇટી/આઇઆઇએમ/એનઆઇટી તથા અન્ય આવી સંસ્થાઓમાં વૈશ્વિક કક્ષાની માળખાગત સુવિધા અને પ્રયોગશાળાઓ વિકસાવવા પ્રોજેક્ટને રૂ. 20,000 કરોડ સુધીની ઇક્વિટી ઊભી કરશે. એચઇએફએ સરકારી એકમો/કોર્પોરેટ પાસેથી સીએસઆર ફંડ મેળવવામાં પણ સહાય કરશે, જે આ સંસ્થોમાં અનુદાનના આધારે સંશોધન અને નવીનતાને પ્રોત્સાહન આપવા માટે તબક્કાવાર રીતે આપવામાં આવશે. એચઇએફએ 10 વર્ષની લોન મારફતે નાગરિક અને પ્રયોગશાળાના માળખાગત પ્રોજેક્ટ્સને ધિરાણ આપશે. લોનનો મુખ્ય હિસ્સો સંસ્થાની “આંતરિક ઉપજ” (ફી, સંશોધન વગેરેની આવક) મારફતે પુનઃચુકવવામાં આવશે. સરકાર નિયમન યોજનાની સહાય મારફતે વ્યાજનો હિસ્સો ચુકવશે. કેન્દ્ર સરકારના ફંડથી ચાલતી ઉચ્ચતર શૈક્ષણિક સંસ્થાઓ એચઇએફએના સભ્યો તરીકે જોડાવાને પાત્ર બનશે. સભ્ય તરીકે જોડાવા સંસ્થાએ 10 વર્ષના ગાળા માટે એચઇએફએને આંતરિક ઉપાર્જનમાંથી ચોક્કસ રકમ એસ્ક્રો તરીકે આપવા સંમત થવું પડશે. ભવિષ્યમાં નાણાંના સુરક્ષિત પ્રવાહની એચઇએફએ દ્વારા બજારમાંથી ભંડોળ ઊભું કરવા સિક્યોરિટાઇઝ કરવામાં આવશે. દરેક સભ્ય સંસ્થા આંતરિક ઉપાર્જનમાંથી એસ્ક્રો તરીકે સંમત થયેલી રકમના આધારે એચઇએફએ દ્વારા નક્કી ધિરાણ મર્યાદા માટે લાયક બનશે.
પ્રધાનમંત્રી મોદીની થાઇલેન્ડનાં પ્રધાનમંત્રી સાથે બેઠક

પ્રધાનમંત્રી શ્રી નરેન્દ્ર મોદી 3 નવેમ્બર, 2019નાં રોજ 35માં આસિયાન શિખર સંમેલન, 14માં ઇસ્ટ એશિયા શિખર સંમેલન (ઇએએસ) અને 16માં ભારત-આસિયન શિખર સંમેલનની સાથે-સાથે થાઇલેન્ડનાં પ્રધાનમંત્રી જનરલ (નિવૃત્ત) પ્રયુત ચાન-ઓ-ચાને મળ્યાં હતાં. બંને નેતાઓએ બેઠક દરમિયાન ભારત અને થાઇલેન્ડ વચ્ચેનાં દ્વિપક્ષીય સંબંધોમાં થયેલી પ્રગતિની સમીક્ષા કરી હતી અને નોંધ્યું હતું કે, અવારનવાર ઉચ્ચ સ્તરીય શિખર સંમેલન અને ઉચ્ચ સ્તરે આદાનપ્રદાન થવાથી સંબંધોને સકારાત્મક વેગ મળે છે. સંરક્ષણ અને સુરક્ષામાં સંબંધોમાં વધારો થયો હોવાની નોંધ લીધી હતી. સંરક્ષણ અને સુરક્ષાનાં ક્ષેત્રોમાં સાથસહકાર વધારવા માટે તકો ચકાસવા બંને પક્ષોએ સંમતિ આપી હતી. ગયા વર્ષે દ્વિપક્ષીય વેપારમાં 20 ટકા વૃદ્ધિને આવકારતાં બંને પક્ષોએ ચર્ચાવિચારણા કરવા વેપારી અધિકારીઓની કામગીરી સુપરત કરવાનો નિર્ણય લીધો હતો તેમજ વેપાર અને રોકાણ વધારવાનાં માધ્યમો પર ચર્ચા કરી હતી. પ્રધાનમંત્રીએ બંને દેશો વચ્ચે જોડાણ વધારવાની વિવિધ રીતો પર પણ ચર્ચા કરી હતી, જેમાં ભૌતિક અને ડિજિટલ જોડાણનાં ક્ષેત્રો સામેલ હતાં. બંને આગેવાનોએ બંને દેશો વચ્ચે હવાઈ જોડવા વધારવાની તથા બેંગકોક અને ગૌહાટી વચ્ચે સીધી ફ્લાઇટ શરૂ કરવાની પહેલને આવકારી હતી તથા થાઇલેન્ડનાં રનોંગ પોર્ટ અને ભારતનાં કોલકાતા, ચેન્નાઈ અને વિશાખાપટનમ વચ્ચે સાથસહકાર માટે સમજૂતીઓને અંતિમ ઓપ આપ્યો હતો. બંને નેતાઓએ પારસ્પરિક હિતનાં પ્રાદેશિક અને બહુપક્ષીય મુદ્દાઓ પર વિચારોનું આદાનપ્રદાન પણ કર્યું હતું. પ્રધાનમંત્રી મોદીએ થાઇલેન્ડનાં પ્રધાનમંત્રીને આસિયાન સાથે સંબંધિત બેઠકોમાં ઉપસ્થિત રહેવા આમંત્રણ આપવા બદલ અભિનંદન આપ્યાં હતાં તથા આસિયાનનાં ચેર તરીકે તેમની લીડરશિપ બદલ શુભેચ્છા પણ પાઠવી હતી. તેમણે ભારત અને આસિયાન વચ્ચેનાં સંબંધોને વધારે ગાઢ બનાવવા ભારત-આસિયાન સ્ટ્રેટેજિક પાર્ટનરશિપ માટે કન્ટ્રી કૉઓર્ડિનેટર તરીકે થાઇલેન્ડનાં પ્રદાનનું મૂલ્યાંકન કર્યું હતું. ભારત અને થાઇલેન્ડ ગાઢ દરિયાઈ પડોશી દેશો છે, જે ઐતિહાસિક અને સાંસ્કૃતિક જોડાણ ધરાવે છે. સમકાલિન સંદર્ભમાં ભારતની ‘એક્ટ ઇસ્ટ’ નીતિને થાઇલેન્ડની ‘લૂક વેસ્ટ’ નીતિ દ્વારા પૂરક છે, જે સંબંધોને ગાઢ, મજબૂત અને બહુપરિમાણીય બનાવે છે.
કોવિડ-19ની સ્થિતિ અંગે પ્રધાનમંત્રીએ રાજ્ય અને જિલ્લા અધિકારીઓ સાથે વાતચીત કરી

કોવિડ-19ની સ્થિતિ અંગે પ્રધાનમંત્રી શ્રી નરેન્દ્ર મોદીએ રાજ્ય અને જિલ્લા અધિકારીઓ સાથે વીડિયો કૉન્ફરન્સ મારફત વાતચીત કરી હતી. આ વાતચીત દરમ્યાન અધિકારીઓએ કોવિડ-19 સામેના જંગમાં પ્રધાનમંત્રીનો એમના નેતૃત્વ માટે આભાર માન્યો હતો. અધિકારીઓએ પ્રધાનમંત્રીને પોતપોતાના જિલ્લાઓમાં કોવિડની સુધરતી જતી સ્થિતિ વિશે વાકેફ કર્યા હતા. રિયલ ટાઇમ મોનિટરિંગ અને ક્ષમતા નિર્માણ માટે ટેકનોલોજીના વપરાશ અંગેના પોતાના અનુભવો અધિકારીઓએ જણાવ્યા હતા. પોતાના જિલ્લાઓમાં લોક ભાગીદારી અને જાગૃતિ વધારવા માટે લેવાયેલાં પગલાં વિશે પણ તેમણે માહિતી આપી હતી. આ પ્રસંગે બોલતા, પ્રધાનમંત્રીએ મહામારી સામે લડવા માટે પૂર્ણ પ્રતિબદ્ધતા સુનિશ્ચિત કરવા દરેકને અનુરોધ કર્યો હતો. તેમણે ઉમેર્યું, કોરોનાવાયરસે કામને હોય એનાથી વધુ વધારે અને પડકારજનક બનાવ્યું છે. આ નવા પડકારોની મધ્યે, નવી વ્યૂહરચનાઓ અને ઉપાયોની જરૂર છે. તેમણે કહ્યું કે છેલ્લાં કેટલાંક વખતથી દેશમાં સક્રિય કેસો ઘટવાનું શરૂ થયું છે. પણ ચેતવણી આપી કે ચેપ જ્યાં સુધી નજીવા વ્યાપે પણ હાજર છે ત્યાં સુધી પડકાર યથાવત રહે છે. મહામારી સામે લડવામાં રાજ્ય અને જિલ્લા અધિકારીઓના ઉત્કૃષ્ટ કાર્યની પ્રધાનમંત્રીએ પ્રશંસા કરી હતી અને કહ્યું હતું કે ફિલ્ડમાં એમનાં કાર્યના અનુભવો અને પ્રતિભાવોથી વ્યવહારુ અને અસરકારક નીતિઓ ઘડવામાં મદદ મળી છે. તેમણે ઉમેર્યું કે રાજ્યો અને વિવિધ હિતધારકોના તમામ સ્તરે મળેલાં સૂચનોને સમાવીને રસીકરણની વ્યૂહરચના પણ આગળ વધારાઇ રહી છે. પ્રધાનમંત્રીએ સ્થાનિક અનુભવોનો ઉપયોગ કરીને અને એક દેશ તરીકે ભેગાં થઈને કામ કરવાની જરૂરિયાત પર ભાર મૂક્યો હતો. તેમણે ગામોને કોરોના-મુક્ત રાખવા અને કેસો ઘટી રહ્યા હોય ત્યારે પણ કોવિડ યોગ્ય વર્તણૂક અનુસરવા અંગેના સંદેશા ફેલાવવા અનુરોધ કર્યો હતો. તેમણે અધિકારીઓને એમની વ્યૂહરચના ગ્રામીણ અને શહેરી એમ ચોક્કસ રીતે ઘડી કાઢવા જણાવ્યું હતું અને ગ્રામીણ ભારત કોવિડ મુક્ત રહે એ પણ સુનિશ્ચિત કરવા જણાવ્યું હતું. પ્રધાનમંત્રીએ નોંધપૂર્વક કહ્યું કે દરેક મહામારી આપણને સતત નવીનીકરણ અને મહામારી સામે લડવાના આપણા ઉપાયોમાં ફેરફારની અગત્યતા શીખવે છે. તેમણે ભાર મૂક્યો હતો કે મહામારી સામે પનારો પાડવાની પદ્ધતિ અને વ્યૂહરચનાઓ ગતિશીલ હોવી જોઇએ કેમ કે વાયરસ ગુણવિકાર અને રૂપ બદલવામાં નિષ્ણાત છે. તેમણે કહ્યું કે વાયરસનું મ્યુટેશન યુવાઓ અને બાળકોને ચિંતિત કરી રહ્યું છે. તેમણે રસીકરણની ઝુંબેશને વેગ આપવાની જરૂર પર ભાર મૂક્યો હતો. રસીના બગાડ અંગે પ્રધાનમંત્રીએ કહ્યું હતું કે એક પણ રસીનો બગાડનો અર્થ એ થાય કે એક વ્યક્તિને આપણે જરૂરી સલામતી પૂરી પાડી શક્યા નહીં. એટલે તેમણે રસીનો બગાડ અટકાવવા અનુરોધ કર્યો હતો. પ્રધાનમંત્રીએ જિંદગીઓ બચાવવાની સાથે નાગરિકોનું જીવન સરળ કરવાને અગ્રતા આપવા પર પણ ભાર મૂક્યો હતો. તેમણે ઉમેર્યું હતું કે ગરીબો માટે મફત રાશન માટેની સુવિધાઓ, અન્ય આવશ્યક પુરવઠો પૂરો પાડવો જ જોઇએ અને કાળા બજાર અટકવું જોઇએ. તેમણે જણાવ્યું કે આ લડાઇ જીતવા માટે અને આગળ વધવા માટે આ બધાં પગલાં પણ જરૂરી છે.
પ્રધાનમંત્રી શ્રીએ હૃદયનાથ મંગેશકરના ટ્વીટનો આભાર માન્યો

પ્રધાનમંત્રી શ્રી નરેન્દ્ર મોદીએ અયોધ્યામાં લતા મંગેશકર ચોકના ઉદ્ઘાટન પ્રસંગે સ્વ. લતા મંગેશકરના નાના ભાઈ હૃદયનાથ મંગેશકર તરફથી કરાયેલા ટ્વીટનો આભાર માન્યો છે. પ્રધાનમંત્રી શ્રીએ ટિપ્પણી કરી હતી કે લતા દીદી ભગવાન શ્રી રામના પ્રખર ભક્ત હતા અને પવિત્ર શહેર અયોધ્યામાં તેમના નામે એક ચોક હોય તે જ યોગ્ય છે. હૃદયનાથ મંગેશકરના ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; “લતા દીદી ભગવાન શ્રી રામના પ્રખર ભક્ત હતા અને પવિત્ર શહેર અયોધ્યામાં તેમના નામે એક ચોક હોય તે જ યોગ્ય છે.”
મંત્રીમંડળે પૃથ્વી વિજ્ઞાનમાં વૈજ્ઞાનિક અને ટેકનિકલ સહયોગ પર ભારત અને અમેરિકા વચ્ચેનાં સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને પૃથ્વી વિજ્ઞાનમાં વૈજ્ઞાનિક અને ટેકનિકલ સહયોગ પર ભારત અને અમેરિકા વચ્ચેનાં સમજૂતી કરારની જાણકારી આપવામાં આવી હતી. આ સમજૂતી પર 1 નવેમ્બર, 2018નાં રોજ હસ્તાક્ષર થયાં હતાં. ભારત અને અમેરિકા વચ્ચેનાં સહયોગથી બંને દેશોની સંસ્થાઓ પાસે ઉપલબ્ધ કુશળતાને વહેંચવામાં મદદ મળશે અને પૃથ્વી વિજ્ઞાનનાં ક્ષેત્રમાં અત્યાધુનિક ટેકનોલોજી અપનાવી શકાશે. સહયોગથી વિશેષ ક્ષેત્રોમાં ઇકો સિસ્ટમ, જળવાયુ અસ્થિરતા અને ભૂમિ ઉપયોગ પરિવર્તનો, ઊર્જા, ખનિજ સંપત્તિ, પર્યાવરણ, કુદરતી સંકટો, જોખમ અને મૂલ્યાંકન દ્રઢતા, જળ સંસાધન, ઇન્ફોર્મેટિક્સ અને ડેટા એકત્રીકરણનાં ક્ષેત્રો સામેલ છે. આ સમજૂતી કરાર અંતર્ગત ટેકનિકલ સૂચનાઓનું આદાનપ્રદાન, યાત્રાઓ, તાલીમ અને આ ક્ષેત્રમાં બંને દેશો વચ્ચે ચાલુ સંશોધન કાર્યક્રમોનાં માધ્યમથી સહયોગ કરવામાં આવશે.
ચતુષ્પક્ષીય નેતાઓના પ્રથમ વર્ચ્યુઅલ શિખર સંમેલનના પ્રારંભે પ્રધાનમંત્રીની ટિપ્પણીનો મૂળપાઠ

આદરણીય મહાનુભાવો, રાષ્ટ્રપ્રમુખ બાઇડેન, પ્રધાનમંત્રી મોરીસન અને પ્રધાનમંત્રી સુગા, મિત્રોની વચ્ચે આવીને ઘણો આનંદ થયો! આ પહેલ હાથ ધરવા બદલ હું રાષ્ટ્રપ્રમુખ બાઇડેનનો આભાર વ્યક્ત કરું છું. મહાનુભાવો, આપણે સૌ, આપણા લોકશાહી મૂલ્યો તેમજ મુક્ત, મોકળા અને સર્વ સમાવેશી ઇન્ડો-પેસિફિક માટે આપણી કટિબદ્ધતા દ્વારા એકજૂથ છીએ. આપણા આજના એજન્ડામાં આવરી લીધેલા મુદ્દા – રસી, આબોહવા પરિવર્તન અને ઉભરતી ટેકનોલોજી- ક્વાડને વૈશ્વિક ભલાઇનું બળ બનાવે છે. આ સકારાત્મક દૂરંદેશીને હું ભારતની પ્રાચીન વિચારધારા ‘વસુધૈવ કુટુંબકમ્’ તરીકે જોઉં છું, જેનો અર્થ છે, આખું જગત એક પરિવાર છે. આપણા સહિયારા મૂલ્યોને આગળ ધપાવવા માટે અને સુરક્ષિત, સ્થિર તેમજ સમૃદ્ધ ઇન્ડો-પેસિફિકને પ્રોત્સાહન આપવા માટે આપણે અભૂતપૂર્વ રીતે સાથે મળીને, નીકટતાથી કામ કરીશું. આજની શિખર બેઠક બતાવે છે કે, ક્વાડ યુગનો સમય આવ્યો છે. તે હવે આ પ્રદેશમાં સ્થિરતા માટે એક મહત્વપૂર્ણ આધારસ્તંભ બની રહેશે. આપનો આભાર.
પ્રધાનમંત્રી શ્રી નરેન્દ્ર મોદી અને યુએસએના રાષ્ટ્રપતિ જોસેફ આર. બાઈડેન વચ્ચે વર્ચ્યુઅલ વાતચીત થશે

પ્રધાનમંત્રી શ્રી નરેન્દ્ર મોદી 11 એપ્રિલ 2022ના રોજ યુએસએના રાષ્ટ્રપતિ જોસેફ આર. બાઈડેન સાથે વર્ચ્યુઅલ બેઠક કરશે. બંને નેતાઓ હાલના દ્વિપક્ષીય સહયોગની સમીક્ષા કરશે અને દક્ષિણ એશિયા, ઈન્ડો-પેસિફિક ક્ષેત્ર અને વૈશ્વિક મુદ્દાઓમાં પરસ્પર હિતની તાજેતરની ઘટમાળ પર વિચારોનું આદાનપ્રદાન કરશે. વર્ચ્યુઅલ મીટિંગ બંને પક્ષોને દ્વિપક્ષીય વ્યાપક વૈશ્વિક વ્યૂહાત્મક ભાગીદારીને વધુ મજબૂત કરવાના હેતુથી તેમની નિયમિત અને ઉચ્ચ સ્તરીય જોડાણ ચાલુ રાખવા સક્ષમ બનાવશે. નેતાઓની વર્ચ્યુઅલ વાતચીત ચોથી ભારત-યુએસ 2+2 મંત્રી સ્તરીય સંવાદ પહેલા થશે જેનું નેતૃત્વ રક્ષા મંત્રી શ્રી રાજનાથ સિંહ અને વિદેશ મંત્રી ડૉ. એસ. જયશંકર ભારત તરફથી અને તેમના યુએસ સમકક્ષો, સેક્રેટરી ઓફ ડિફેન્સ લોયડ ઓસ્ટીન અને સેક્રેટરી ઓફ સ્ટેટ એન્ટની બ્લિંકન કરશે.
પ્રધાનમંત્રી શ્રીએ નૈનીતાલમાં કાર તણાઈ જવાને કારણે થયેલી જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરાખંડના નૈનીતાલમાં કાર તણાઈ જવાને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; “નૈનીતાલ જિલ્લામાં દુર્ઘટનાથી દુઃખી છું, જ્યાં એક કાર તણાઈ ગઈ હતી. આ દુઃખદ ઘડીમાં, મારા વિચારો શોકગ્રસ્ત પરિવારો સાથે છે. ફસાયેલા લોકોને મદદ કરવા માટે બચાવ કામગીરી ચાલી રહી છે:
પ્રધાનમંત્રીએ બસ અકસ્માતમાં માર્યા ગયેલા લોકો પર શોક વ્યક્ત કર્યો; અકસ્માતમાં પીડિતોને રાહત માટે સહાયની જાહેરાત કરી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં બસ અકસ્માતને કારણે માર્યા ગયેલા અમરનાથ યાત્રીઓના મૃત્યુ પર શોક વ્યક્ત કર્યો છે. પ્રધાનમંત્રીએ કહ્યું હતું કે, “જમ્મુ અને કાશ્મીરમાં બસ અકસ્માતને કારણે માર્યા ગયેલા અમરનાથ યાત્રીઓના મૃત્યુ પર અતિ દુઃખ છે. મૃતકોના પરિવારોને મારું આશ્વાસન છે. હું જમ્મુ અને કાશ્મીરમાં બસ અકસ્માતમાં ઇજા પામેલા લોકો ઝડપથી સાજા થાય તેવી પ્રાર્થના કરું છું.” પ્રધાનમંત્રીએ બસ અકસ્માતમાં મૃતકોના પરિવારજનો માટે રૂ. 2 લાખની સહાય અને ગંભીર રીતે ઇજાગ્રસ્ત લોકો માટે રૂ. 50,000ની સહાય જાહેર કરી હતી.
પ્રધાનમંત્રીએ ગોવાના લોકોને તેમના રાજ્યના સ્થાપના દિવસે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ગોવાના લોકોને તેમના રાજ્યના સ્થાપના દિવસે શુભેચ્છાઓ પાઠવી હતી. પ્રધાનમંત્રીએ એક ટ્વીટમાં કહ્યું, “ગોવાના લોકોને તેમના રાજ્યના સ્થાપના દિવસે શુભેચ્છાઓ. રાજ્ય પ્રગતિની નવી ઊંચાઈઓને સ્પર્શે એવી શુભકામના. હું ગોવાના લોકોના ઉત્તમ આરોગ્ય અને સુખાકારી માટે પ્રાર્થના કરૂં છું.”
પ્રધાનમંત્રીએ પેરાલિમ્પિક રમતોમાં ટેબલ ટેનિસમાં રજત ચંદ્રક જીતવા પર ભાવિના પટેલને અભિનંદન આપ્યા

પ્રધાનમંત્રી શ્રી નરેન્દ્ર મોદીએ પેરાલિમ્પિક રમતોત્સવ, ટોક્યોમાં ટેબલ ટેનિસમાં રજત ચંદ્રક જીતવા પર ભાવિના પટેલને અભિનંદન આપ્યા છે. પ્રધાનમંત્રીએ એક ટ્વીટમાં કહ્યું; “વિલક્ષણ પ્રતિભા ધરાવતી ભાવિના પટેલે ઈતિહાસ સર્જ્યો છે. તેમણે ઐતિહાસિક રજત ચંદ્રક જીત્યો છે. તેના માટે તેમને ખૂબ અભિનંદન. તેમની જીવનયાત્રા પ્રેરણાદાયી છે અને તેનાથી રમતો પ્રત્યે વધુ યુવાનો આકર્ષિત થશે. #
પ્રધાનમંત્રીએ મન કી બાતમાં કહ્યું કે, હવે પછી જો તમે પાલતુ શ્વાન ઉછેરવાનો વિચાર કરો તો તમારા ઘરે ભારતીય પ્રજાતિનો શ્વાન લાવવાનો ધ્યેય રાખશો

મન કી બાતના તાજેતરના સંબોધનમાં પ્રધાનમંત્રી શ્રી નરેન્દ્ર મોદીએ ભારતીય સૈન્યના શ્વાન – સોફી અને વિદા વિશે વાત કરી હતી કે જેને ચીફ ઓફ આર્મી સ્ટાફ ‘કોમ્મેન્ડેશન કાર્ડ્સ’ એનાયત કરવામાં આવ્યું છે. તેમણે કહ્યું કે સશસ્ત્ર દળો અને સુરક્ષા દળો પાસે આવા ઘણા બહાદુર શ્વાન છે જેમણે અસંખ્ય બોમ્બ વિસ્ફોટો અને આતંકવાદી કાવતરાઓને નિષ્ફળ બનાવવામાં ખૂબ જ મહત્વપૂર્ણ ભૂમિકા ભજવી છે. તેમણે દારૂગોળો અને આઈ.ઈ.ડી.ને સુંઘવામાં મદદ કરવા માટેના બીજા ઘણા શ્વાનોના ઉદાહરણો આપ્યા અને બીડ પોલીસનો પણ ઉલ્લેખ કર્યો જેમણે તાજેતરમાં જ તેમના શ્વાનીય સાથી રોકીને અંતિમ વિદાય આપી જેણે 300થી વધુ કેસના સમાધાનમાં પોલીસને મદદ કરી હતી. ભારતીય પ્રજાતિના શ્વાનો અંગે ચર્ચા કરતા પ્રધાનમંત્રીએ કહ્યું કે તેમનો ઉછેર ઓછા ખર્ચમાં થાય છે અને ભારતીય વાતાવરણ અને આસપાસના માહોલને વધુ સારી રીતે સ્વીકારે છે અને કહ્યું હતું કે અમારી સુરક્ષા એજન્સીઓ પણ તેમની સુરક્ષા ટુકડીના ભાગ રૂપે આ ભારતીય પ્રજાતિના શ્વાનોને સામેલ કરી રહી છે. તેમણે જણાવ્યું હતું કે ભારતીય પ્રજાતિના શ્વાનો પર સંશોધન ભારતીય કૃષિ સંશોધન પરિષદ દ્વારા કરવામાં આવી રહ્યું છે જેથી તેઓ વધુને વધુ ફાયદાકારક બને. તેમણે શ્રોતાઓને પ્રોત્સાહિત કર્યા અને જણાવ્યું કે, જેઓ પાલતુ પ્રાણી તરીકે શ્વાનને ઉછેરવાની યોજના બનાવી રહ્યાં હોય તો તેઓ એક ભારતીય પ્રજાતિના શ્વાનને અપનાવે.
પીએમએ મિક્સ્ડ ડબલ્સ ટેબલ ટેનિસમાં ગોલ્ડ મેડલ જીતવા બદલ શરથ કમલ અને શ્રીજા અકુલાની મહેનત અને દ્રઢતાની પ્રશંસા કરી

પ્રધાનમંત્રી શ્રી નરેન્દ્ર મોદીએ બર્મિંગહામ કોમનવેલ્થ ગેમ્સ 2022માં મિક્સ્ડ ડબલ્સ ટેબલ ટેનિસમાં ગોલ્ડ મેડલ જીતવા બદલ શરથ કમલ અને શ્રીજા અકુલાની પ્રશંસા કરી છે. પ્રધાનમંત્રીએ ટ્વીટ કર્યું; “એકસાથે રમવું અને જીતવું તેની પોતાની ખુશીઓ છે. @sharathkamal1 અને શ્રીજા અકુલાએ શાનદાર ટીમવર્ક બતાવ્યું છે અને
પ્રધાનમંત્રીએ વિશ્વ પ્રવાસન દિવસ પર અતુલ્ય ભારતની સુંદરતાને જોવા-માણવા લોકોને આમંત્રણ આપ્યું

પ્રધાનમંત્રી શ્રી નરેન્દ્ર મોદીએ ભારતની સુંદરતાને જોવા અને માણવા સમગ્ર દુનિયાનાં લોકોને આમંત્રણ આપ્યું છે. તેમણે દેશની યુવા પેઢીને સમગ્ર દેશમાં પ્રવાસ કરવા અને તેની વિવિધતાને માણવા પણ અપીલ કરી હતી. પ્રધાનમંત્રીએ કહ્યું હતું કે, “વિશ્વ પ્રવાસન દિવસ પર હું સમગ્ર દુનિયાનાં લોકોને અતુલ્ય ભારતની સુંદરતા જોવા અને આપણાં લોકોનાં આતિથ્ય સત્કારને માણવા આમંત્રણ આપું છું. હું ખાસ કરીને યુવા મિત્રોને સમગ્ર ભારતનો પ્રવાસ કરવા અપીલ કરું છું અને આપણાં વાઇબ્રન્ટ દેશની વિવિધતાનો અનુભવ લેવા જણાવું છું.” પ્રધાનમંત્રીએ ગયા રવિવારે મન કી બાતનાં 36માં હપ્તામાં પ્રવાસન અને તેનાં લાભો વિશે તેમણે જે કહ્યું હતું એનાં ક્લિપ પણ વહેંચ્યાં હતાઃ https://soundcloud.com/narendramodi/unity-in-diversity-is-indias-speciality
PMએ રાષ્ટ્રને સાત કૅન્સર હૉસ્પિટલો સમર્પિત કરી અને સમગ્ર આસામમાં સાત નવી કૅન્સર હૉસ્પિટલોનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે દિબ્રુગઢમાં એક કાર્યક્રમમાં આસામની છ કૅન્સર હૉસ્પિટલો રાષ્ટ્રને સમર્પિત કરી હતી. આ કૅન્સર હૉસ્પિટલો દિબ્રુગઢ, કોકરાઝાર, બરપેટા, દરરંગ, તેઝપુર, લખીમપુર અને જોરહાટ ખાતે બાંધવામાં આવી છે. દિબ્રુગઢ હૉસ્પિટલને પ્રધાનમંત્રી દ્વારા આજે આ અગાઉ રાષ્ટ્રને સમર્પિત કરવામાં આવી હતી જ્યારે તેમણે નવી હૉસ્પિટલનાં પરિસરની મુલાકાત લીધી હતી. પ્રધાનમંત્રીએ આ પ્રોજેક્ટના બીજા તબક્કા હેઠળ બાંધવામાં આવનાર ધુબરી, નલબારી, ગોલપારા, નાગાંવ, શિવસાગર, તિનસુકિયા અને ગોલાઘાટ ખાતે સાત નવી કૅન્સર હૉસ્પિટલોનો શિલાન્યાસ પણ કર્યો હતો. આ પ્રસંગે આસામના રાજ્યપાલ શ્રી જગદીશ મુખી, આસામના મુખ્યમંત્રી શ્રી હિમંતા બિસ્વા સરમા, કેન્દ્રીય મંત્રી શ્રી સર્બાનંદ સોનોવાલ, શ્રી રામેશ્વર તેલી, ભારતના ભૂતપૂર્વ મુખ્ય ન્યાયમૂર્તિ અને રાજ્યસભાના સભ્ય શ્રી રંજન ગોગોઈ અને જાણીતા ઉદ્યોગપતિ શ્રી રતન ટાટા સહિતના મહાનુભાવો આ પ્રસંગે ઉપસ્થિત રહ્યા હતા. આ પ્રસંગે બોલતા, પ્રધાનમંત્રીએ સિઝનની ઉત્સવની ભાવનાને સ્વીકારીને શરૂઆત કરી અને આસામના મહાન સપૂતો અને દીકરીઓને શ્રદ્ધાંજલિ આપી. પ્રધાનમંત્રીએ જણાવ્યું હતું કે આસામમાં કૅન્સર હૉસ્પિટલો જે આજે રાષ્ટ્રને સમર્પિત કરાઇ છે અને જેનો આજે શિલાન્યાસ કરવામાં આવ્યો હતો, તે પૂર્વોત્તર અને સાથે સાથે દક્ષિણ એશિયામાં આરોગ્ય સંભાળ ક્ષમતામાં વધારો કરશે. કૅન્સર માત્ર આસામમાં જ નહીં પરંતુ ઉત્તર પૂર્વમાં પણ એક મોટી સમસ્યા છે તે સ્વીકારતા, પ્રધાનમંત્રીએ કહ્યું હતું કે "આપણા સૌથી ગરીબ, મધ્યમ વર્ગના પરિવારો તેનાથી સૌથી વધુ પ્રભાવિત છે". કૅન્સરની સારવાર માટે, થોડાં વર્ષો પહેલાં, અહીંના દર્દીઓને મોટા શહેરોમાં જવું પડતું હતું, જેના કારણે ગરીબ અને મધ્યમ વર્ગના પરિવારો પર આર્થિક બોજ પડતો હતો. પ્રધાનમંત્રીએ આસામની આ લાંબા સમયથી પડતર સમસ્યાને ઉકેલવા માટે ઘણાં પગલાં લેવાં બદલ આસામના મુખ્યમંત્રી શ્રી સરમા અને કેન્દ્રીય મંત્રી શ્રી સોનોવાલ અને ટાટા ટ્રસ્ટની પ્રશંસા કરી હતી. પ્રધાનમંત્રી શ્રી મોદીએ કહ્યું કે આ વર્ષનાં બજેટમાં 1500 કરોડ રૂપિયાની સ્કીમ પ્રાઇમ મિનિસ્ટર્સ ડેવલપમેન્ટ ઇનિશિયેટિવ ફોર નોર્થ-ઇસ્ટ (
વિજય દિવસ પર ભારતીય સશસ્ત્ર દળોને પ્રધાનમંત્રીએ શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ વિજય દિવસ પર ભારતીય સશસ્ત્ર દળોને પ્રધાનમંત્રીએ શ્રદ્ધાંજલિ આપી હતી. પ્રધાનમંત્રીએ કહ્યું હતું કે, “વિજય દિવસ 1971ના યુદ્ધમાં બહાદૂરી પૂર્વક લડનારા અને વીર તથા શહિદી વહોરનારાઓને યાદ કરવાનો એકદમ યોગ્ય દિવસ છે. તેઓને શ્રદ્ધાજંલિ”
આસામ મંત્રીમંડળના શપથવિધી સમારંભમાં પ્રધાનમંત્રીએ જનસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે આસામના મંત્રીમંડળના શપથવિધી સમારંભમાં મોટી સંખ્યામાં ઉપસ્થિત જનસમૂહને સંબોધન કર્યું હતું. તેમણે આસામના નાગરિકોનો આભાર માનતા જણાવ્યું હતું કે શ્રી સર્વાનંદ સોનવાલના રૂપમાં આસામને જનજાતિય સમાજના મુખ્યમંત્રી મળ્યા છે જે સમાજ માટે સમર્પિત છે. પ્રધાનમંત્રીએ વિશ્વાસ વ્યક્ત કર્યો હતો કે નવી આસામ સરકાર જનતાની સેવા કરશે અને વિકાસના માધ્યમથી રાજ્યનો કાયાકલ્પ કરશે. પ્રધાનમંત્રીએ જણાવ્યું હતું કે કેન્દ્ર સરકાર સહકારી સંઘવાદના સિદ્ધાંત પર કામ કરી રહી છે અને પ્રગતિ માટે રાજ્યોને અધિકતમ શક્તિ આપવા ઈચ્છે છે. તેમણે વધુમાં જણાવ્યું હતું કે લોકશાહી ભાગીદારી બાબતે હોય છે અને વિકાસ માટે કેન્દ્ર અને રાજ્યોએ ખભેથી ખભા મિલાવીને કામ કરવું જોઈએ. તેમણે દેશના વ્યાપક અને સમગ્ર વિકાસ પર ભાર મુક્યો હતો, ખાસ કરીને પૂર્વોત્તર ભાગના વિકાસ પર.
વર્ષ 2020, 2024 અને 2028માં યોજાનારી આગામી ત્રણ ઓલિમ્પિકસ માટે ટાસ્ક ફોર્સ રચવાની પ્રધાનમંત્રી દ્વારા જાહેરાત

પ્રધાનમંત્રી શ્રી નરેન્દ્ર મોદીએ પ્રધાન મંડળની બેઠકમાં આજે એવી જાહેરાત કરી હતી કે વર્ષ 2020, 2024 અને 2028માં યોજાનારી આગામી ત્રણ ઓલિમ્પિકસ રમતોમાં ભારતીય રમતવીરો અસરકારક રીતે સામેલ થઈ શકે તે માટે એક ઘનિષ્ઠ એકશન પ્લાન ઘડી કાઢવા માટે આવશે. આ ટાસ્ક ફોર્સ રમતગમતની સુવિધાઓ,તાલીમ, પસંદગી પધ્ધતિ અને અન્ય સંબંધિત બાબતો અંગે એકંદર વ્યૂહરચના તૈયાર કરશે. આ ટાસ્કફોર્સમાં અંદરના તથા બહારના નિષ્ણાતોને સામેલ કરાશે. પ્રધાનમંત્રીએ કહ્યુંકે આ ટાસ્કફોર્સની આગામી થોડા દિવસોમાં રચના કરાશે.
પ્રધાનમંત્રીએ મહારાષ્ટ્રના ભિવંડીમાં મકાન ધરાશાયી થવાના કારણે થયેલી જાનહાનિ અંગે દુઃખની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ મહારાષ્ટ્રના ભિવંડીમાં મકાન ધરાશાયી થવાને કારણે થયેલી જાનહાનિ અંગે દુઃખની લાગણી વ્યક્ત કરી હતી. એક ટ્વિટમાં પ્રધાનમંત્રીએ કહ્યું કે, "મહારાષ્ટ્રના ભિવંડીમાં મકાન ધરાશાયી થવાથી ખૂબ દુઃખ થયું. શોકગ્રસ્ત પરિવારજનો પ્રત્યે મારી સંવેદના. ઘાયલ થયેલા લોકો તુરંત સ્વસ્થ થઇ જાય એવી પ્રાર્થના કરું છું. બચાવ કામગીરી ચાલી રહી છે અને અસરગ્રસ્તોને તમામ શક્ય સહાય આપવામાં આવી રહી છે."  સોશિયલ મીડિયા પર અમને ફોલો કરો:
પ્રધાનમંત્રીએ બાલયોગી ઓડિટોરિયમમાં ઉપરાષ્ટ્રપતિ શ્રી એમ. વેંકૈયા નાયડુના વિદાય સમારંભમાં હાજરી આપી

પ્રધાનમંત્રી શ્રી નરેન્દ્ર મોદીએ આજે જીએમસી બાલયોગી ઓડિટોરિયમમાં ઉપરાષ્ટ્રપતિ શ્રી એમ. વેંકૈયા નાયડુના વિદાય સમારંભમાં હાજરી આપી હતી. આ પ્રસંગે બોલતા પ્રધાનમંત્રીએ શ્રી વેંકૈયા નાયડુની હંમેશા સક્રિય અને વ્યસ્ત રહેવાની ગુણવત્તા તરફ ધ્યાન દોર્યું હતું, જે તેમને જાહેર જીવનની પ્રવૃત્તિઓ સાથે હંમેશા જોડાયેલા રાખશે. શ્રી મોદીએ શ્રી વેંકૈયા નાયડુ સાથેનાં પોતાનાં લાંબા જોડાણને યાદ કર્યું હતું અને જ્યારે શ્રી નાયડુને વાજપેયી સરકારમાં મંત્રી તરીકે પસંદ કરવાના હતા, ત્યારે તેમણે ગ્રામીણ વિકાસને ખાતાના રૂપમાં કરેલી પસંદગીને યાદ કરી હતી. એ ખાતું જેમાં તેમણે વિશિષ્ટતા સાથે સેવા આપી હતી. પ્રધાનમંત્રીએ એ બાબત તરફ પણ ધ્યાન દોર્યું હતું કે, શ્રી નાયડુએ ગ્રામીણ વિકાસ અને શહેરી વિકાસ એમ બંને વિભાગોની દેખરેખ રાખી છે. પ્રધાનમંત્રીએ ઉપરાષ્ટ્રપતિની વિરલ વિશિષ્ટતાનો પણ ઉલ્લેખ કર્યો હતો, જે રાજ્યસભાના પ્રથમ સભ્ય હશે, જે રાજ્યસભાના અધ્યક્ષ અને ઉપરાષ્ટ્રપતિ હશે. પ્રધાનમંત્રીએ કહ્યું હતું કે, આ અને સંસદીય બાબતોના મંત્રીના અનુભવથી તેમને ગૃહને ખૂબ સરસ પ્રભુત્વ અને સરળતા સાથે ચલાવવામાં મદદ મળી છે. પ્રધાનમંત્રીએ ગૃહ, સભ્યો અને સમિતિઓની ક્ષમતાઓને સશક્ત બનાવવા અને વધારવાની શ્રી નાયડુની કોશિશની પણ પ્રશંસા કરી હતી. પ્રધાનમંત્રીએ કહ્યું કે તે મહત્વનું છે કે આપણે હંમેશાં તમામ સાંસદો પાસેથી તેમની જે અપેક્ષાઓ છે એને પૂર્ણ કરવાનો પ્રયાસ કરવો જોઈએ. પ્રધાનમંત્રીએ શ્રી નાયડુના સમય પ્રબંધનનાં શિસ્તની પ્રશંસા કરીને એ પણ યાદ કર્યું હતું કે, કોરોના નિયંત્રણોનાં સમયમાં ઉપરાષ્ટ્રપતિએ 'ટેલિ-યાત્રાઓ' કેવી રીતે કરી હતી, જેમાં તેમણે તેમનાં લાંબાં જાહેર જીવનમાં સંપર્કમાં આવેલા લોકો સાથે સંપર્ક કર્યો હતો અને એ મુશ્કેલ સમયમાં આશ્વાસન અને પ્રોત્સાહન આપ્યું હતું. તેવી જ રીતે તેઓ મહામારી દરમિયાન તમામ સાંસદો સાથે સંપર્કમાં રહ્યા હતા. પ્રધાનમંત્રીએ એ ઘટનાને પણ યાદ કરી હતી, જ્યારે બિહારની મુલાકાત દરમિયાન શ્રી નાયડુનું હૅલિકોપ્ટર બળજબરીપૂર્વક ઉતરાણ કરવું પડ્યું હતું અને એક ખેડૂતે તેમને મદદ કરી હતી. પ્રધાનમંત્રીએ કહ્યું હતું કે, શ્રી નાયડુએ આજ સુધી એ ખેડૂત અને તેમના પરિવાર સાથેનો સંપર્ક જાળવી રાખ્યો છે. પ્રધાનમંત્રીએ આશા વ્યક્ત કરી હતી કે, તેઓ આવનારા લાંબા સમય સુધી આ જ સમર્પણ અને જ્ઞાન સાથે જાહેર જીવનમાં લોકોને માર્ગદર્શન આપતા રહેશે. શ્રી નાયડુના માતૃભાષા પ્રત્યેના આદરને સ્વીકારતા પ્રધાનમંત્રીએ આર્ટિફિશિયલ ઇન્ટેલિજન્સ અને અન્ય ઉભરતી ટેકનોલોજીની શક્તિનો ઉપયોગ કરીને નાગરિકો માટે સેવાઓ અને ઉત્પાદનો વિકસાવવા ભાષાઓ માટે નેશનલ પબ્લિક ડિજિટલ પ્લેટફોર્મ ભાષિનીનો ઉલ્લેખ કર્યો હતો. તેમણે બંને ગૃહના સભ્યોને એક નજર નાખવા કહ્યું હતું. તેમણે સ્પીકર અને રાજ્ય સભાના ઉપાધ્યક્ષને માતૃભાષામાં ચર્ચાને કારણે ઉભરી આવેલા સારા નવા શબ્દો એકત્રિત કરવા અને દેશની ભાષાઓને સમૃદ્ધ બનાવવા માટે ઉમેરવા જણાવ્યું હતું. તેમણે કહ્યું હતું કે, સારા શબ્દોનો સંગ્રહ બહાર પાડવાની વાર્ષિક પરંપરા શરૂ કરીને, આપણે વેંકૈયાજીના માતૃભાષા પ્રત્યેના પ્રેમના વારસાને આગળ ધપાવીશું.
મંત્રીમંડળે રોક ફૉસ્ફેટ અને એમઓપીનાં ખનન તેમજ લાભાદાયી ફૉસ્ફોરિક એસિડ/ડીએપી/એનપીકે રાસાયણિક ખાતર માટે જૉર્ડનમાં એક ઉત્પાદન એકમ શરૂ કરવા માટે ભારત અને જૉર્ડન વચ્ચેની સમજૂતીને મંજુરી આપી

ભારત અને જૉર્ડન વચ્ચે ખનન ક્ષેત્રે તથા રોક ફૉસ્ફેટ અને એમઓપી માટે ઉત્પાદ એકમ સ્થાપવા તથા ફૉસ્ફોરિક એસિડ, ડીએપી, એનપીકે રાસાયણિક ખાતર માટે જૉર્ડનમાં ઉત્પાદન સુવિધા સ્થાપિત કરવા માટેનાં સમજૂતીપત્ર પર હસ્તાક્ષર થયા હતા, જેને વડાપ્રધાન નરેન્દ્ર મોદીનીઅધ્યક્ષતામાં યોજાયેલીમંત્રીમંડળની બેઠકમાં મંજૂરી આપવામાં આવી છે. જૉર્ડનમાં થનારા ઉત્પાદન પૈકી ૧૦૦ ટકા ઉત્પાદન ભારતમાં લાવવા માટે લાંબા ગાળાના કરાર થયા છે. જૉર્ડન સાથે થયેલા આ કરારને કારણે ભારતમાં કાચામાલ, મધ્યવર્તી ઉત્પાદનો અનેપીએન્ડકે રાસાયણિક ખાતરનો પુરવઠો સતત મળતો રહેશે અને પરિણામે ભારતમાં આ તમામ ઉત્પાદનોનાં વાજબી ભાવ જળવાઇ રહેશે.
કિગાલી, રવાન્ડા ખાતે વિએના સંમેલનના મોન્ટ્રીયલ પ્રોટોકોલમાં ઓઝોનના સ્તરની સુરક્ષા માટે યોજાયેલી દરેક પક્ષની બેઠકમાં સરકાર દ્વારા અપનાવાયેલી ચર્ચા-વિચારણાની સ્થિતીને કેબિનેટે મંજૂરી આપી.

પ્રધાનમંત્રી નરેન્દ્ર મોદીના અધ્યક્ષપદે યોજાયેલી કેન્દ્રીય કેબિનેટે 6 થી 14 ઓક્ટોબર 2016 દરમિયાન કિગાલી, રવાન્ડા ખાતે વિએના સંમેલનના મોન્ટ્રીયલ પ્રોટોકોલમાં ઓઝોન સ્તરની સુરક્ષા માટે યોજાયેલી દરેક પક્ષની બેઠકમાં સરકાર દ્વારા અપનાવાયેલી વાટાઘાટોની સ્થિતીને કેબિનેટે કાર્યોત્તર મંજૂરી આપી છે. કિગાલી ખાતે થયેલી ચર્ચા-વિચારણામાં મોન્ટ્રીયલ પ્રોટોકોલ હેઠળના કેમીકલની યાદીમાં હાઈડ્રોફ્લોરો કાર્બનના સમાવેશ અને તેનું ઉત્પાદન અને વપરાશ નિયમન તેમજ મોન્ટ્રીયલ પ્રોટોકોલ માટેના ખાસ ફંડમાંથી સમયાનુસારનો ઉપયોગ જેવા મુદ્દા રખાયા હતા. હાઈડ્રોફ્લોરો કાર્બન એ ઓઝોન અવક્ષય નથી પરંતુ ગ્લોબલ વોર્મિંગનો ઘટક છે અને જો તેને નિયંત્રિત કરવામાં આવે તો વૈશ્વિક તાપમાનને ઘટાડવામાં તે મદદરૂપ પૂરવાર થઈ શકે. કેબિનેટે એક ચોક્કસ તેમજ 3 વિકલ્પોમાંથી એક આધારભૂત વર્ષ 2024 થી 2030ને અપનાવવાની વન-પર્યાવરણ અને ક્લાયમેટ ચેન્જ મંત્રાલય દ્વારા મૂકાયેલી દરખાસ્તને પણ મંજૂર કરી હતી. સરકાર સાથેની ચર્ચામાં સૂચીત વિકલ્પોમાંથી કોઈપણ વિકલ્પના ઉપયોગને મંજૂરી આપી છે. કિગાલી ખાતે યોજાયેલી વાટાઘાટોમાં ભારતે સફળતાપૂર્વક જે તે ક્ષેત્રમાં રેફ્રિજન્ટ્સના ઉપયોગ થકી વિકાસ માટે પૂરતી જગ્યા પ્રાપ્ત થતી હોવાથી ભારતે વાટાઘાટ થકી આધારભૂત વર્ષો તેમજ તેને સ્થિર કર્યા. આમ વધારાના ખર્ચે અને મહત્તમ ક્લાઈમેટના લાભો સાથે અટક્યા વગરના વિકાસની ખાતરી આપી. કિગાલી ખાતે વિકાસશીલ દેશો માટે આધારભૂત અથવા તો ટોચના વર્ષના બે ભાગ કરવાનું નક્કી કરાયું તેમજ ભારત પાસે 2024, 2025, 2026 આધારભૂત વર્ષો હોઈ શકે છે. આ નિર્ણય થકી 65 ટકા વધારાના હાઈડ્રોફ્લોરો કાર્બનની મંજૂરી મળશે કે જે ભારતના વપરાશ નિયમન તેમજ ઉત્પાદનમાં વધારો કરશે. ભારત માટે સ્થિર થયેલ વર્ષ 2028 હશે એ સાથે જ વર્ષ 2024/2025માં ટેક્નોલોજી સમીક્ષા થવાની શરત પણ હશે અને જો જે ક્ષેત્ર રેફ્રિજરન્ટ્સ વાપરતા હશે તેનાથી નક્કી થયેલા દરે પ્રવેશશે તો ભારત તેનું સ્થિર વર્ષ બદલીને 2030 કરી શકશે. તો બીજી તરફ વિકસીત દેશો વર્ષ 2029માં હાઈડ્રોફ્લોરો કાર્બનનું ઉત્પાદન અને વપરાશ નિયમન 70 ટકા જેટલું ઘટાડશે. કિગાલીમાં લેવાયેલા નિર્ણય અનુસાર, ભારત તેનો તબક્કો 2032થી ચાર ભાગમાં પૂર્ણ કરશે જેમાં 2032 માં 10 ટકા, 2037માં 20 ટકા, 2042માં 30 ટકા અને 2047માં 85 ટકા જેટલો ક્રમશઃ ઘટાડો કરશે. કિગાલીના મોન્ટ્રીયલ પ્રોટોકોલના સુધારામાં પ્રથમવાર ઊર્જા કાર્યક્ષમતા હેઠળ નવા શામક પદાર્થ અને ટેક્નોલોજીના ઉપયોગને પ્રોત્સાહન અપાશે. નાણાંની ચર્ચાના ઉકેલમાં વિકસીત દેશોને રિસર્ચ અને ડેવેલપમેન્ટ અને સેવાના ક્ષેત્રો માટેના ફંડિંગનો સમાવેશ કરવામાં આવ્યો છે.
પ્રધાનમંત્રીએ મહિલાઓની વિશ્વ બોક્સિંગ પ્રતિયોગિતામાં સુવર્ણ ચંદ્રક જીતવા બદલ મેરી કોમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહિલાઓની વિશ્વ બોક્સિંગ પ્રતિયોગિતામાં સુવર્ણ ચંદ્રક જીતવા બદલ મેરી કોમને અભિનંદન પાઠવ્યા પ્રધાનમંત્રીએ કહ્યુ, “ભારતીય રમત જગત માટે ગૌરવશાળી ક્ષણ. મહિલાઓની વિશ્વ બોક્સિંગ પ્રતિયોગિતામાં સુવર્ણ ચંદ્રક જીતવા બદલ મેરી કોમને અભિનંદન. રમત માટેનો તેમનો ખંત વૈશ્વિક સ્તરે શ્રેષ્ઠ અને પ્રેરણાદાયક છે. તેમની જીત ખરેખર વિશેષ છે”